
Text rozhodnutia
Súd: Krajský súd Bratislava Spisová značka: 11CoP/49/2020 Identifikačné číslo súdneho spisu: 1114227588 Dátum vydania rozhodnutia: 28. 05. 2021 Meno a priezvisko sudcu, VSÚ: Mgr. Alena Čakváriová ECLI: ECLI:SK:KSBA:2021:1114227588.6 Opravné uznesenie Krajský súd v Bratislave, v senáte zloženom z predsedníčky senátu Mgr. Aleny Čakváriovej a členiek senátu JUDr. Blanky Podmajerskej a JUDr. Evy Mészárosovej, vo veci starostlivosti o maloleté dieťa: U. Z., nar. XX.XX.XXXX, zastúpená kolíznym opatrovníkom Úradom práce, sociálnych vecí a rodiny v Bratislave, so sídlom Vazovova 7/A, 816 16 Bratislava, dieťa rodičov: otec - H.. Q. Z., nar. XX.XX.XXXX, bytom B. XX, XXX XX O., zastúpený AK NIKU & partners, s.r.o., JUDr. Annou Niku, so sídlom Prokopa Veľkého 51, 811 04 Bratislava, IČO: 36 866 008 a matka - X.. J. Z., nar. XX.XX.XXXX, t.č. bytom V. XX, XXX XX O., zastúpená JUDr. Oľgou Šimorovou, nar. 21.05.1959, bytom Pernecká 33, 841 04 Bratislava, za účasti Úradu komisára pre deti, so sídlom Odborárske námestie 3, 811 07 Bratislava, o návrhu matky na zvýšenie výživného, na odvolanie matky a odvolanie otca proti rozhodnutiu Okresného súdu Bratislava IV, č.k. 13P/206/2015-1372, zo dňa 30.09.2019, takto r o z h o d o l : Súd o p r a v u j e časť výroku rozsudku Krajského súdu v Bratislave zo dňa 13.04.2021, č.k. 11CoP/49/2020-1831, ktorým zmenil rozsudok Okresného súdu Bratislava I, č.k. 1P/178/2013-68, zo dňa 05.02.2014, v časti o výživnom na maloletú U. Z..“ tak, že tento výrok má správne znieť: „Týmto sa mení rozsudok Okresného súdu Bratislava I, č.k. 1P/181/2013-68, zo dňa 05.02.2014, v časti o výživnom na maloletú U. Z.“. o d ô v o d n e n i e : Krajský súd Bratislava, rozsudkom, č.k. 11CoP/49/2020-1831, zo dňa 13.04.2021, zmenil rozsudok Okresného súdu Bratislava IV, č.k. 13P/206/2015-1372, zo dňa 30.09.2019 tak, že otcovi uložil povinnosť prispievať na výživu maloletej U. Z., nar. XX.XX.XXXX zvýšeným výživným zo sumy 400 eur mesačne na sumu 500 eur mesačne počnúc dňom 01.12.2018 vždy do 15. dňa v mesiaci vopred k rukám matky. Určil, že zročné výživné na maloletú U. Z., nar. XX.XX.XXXX za obdobie od 01.12.2018 do 13.04.2021 nevzniklo. Vo zvyšku návrh matky zamietol. Týmto zmenil rozsudok Okresného súdu Bratislava I, č.k. 1P/178/2013-68, zo dňa 05.02.2014, v časti o výživnom na maloletú Améliu Hyžovú. Žiadnemu z účastníkov nepriznal nárok na náhradu trov konania. 2. Odvolací súd vo výroku rozsudku č.k. 11CoP/49/2020-1831, zo dňa 13.04.2021, nesprávne uviedol označenie rozsudku Okresného súdu Bratislava I, pod č.k. 1P/178/2013-68, zo dňa 05.02.2014, ktorým bolo naposledy rozhodnuté o výživnom na maloletú Améliu Hyžovú, nar. 28.09.2011 a ktorého označenie malo byť správne uvedené: č.k. 1P/181/2013-68. 3. Podľa § 224 zákona č. 161/2015 Z.z. Civilného sporového poriadku (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 5. Vzhľadom k tomu, že vo výroku rozsudku odvolacieho súdu č.k. 11CoP/49/2020-1831 zo dňa 13.04.2021 došlo k nesprávnemu označeniu pôvodného rozhodnutia o výživnom na maloleté dieťa, ktoré sa novým rozhodnutím o výške výživného mení, pričom ide o zrejmú nesprávnosť vyššie uvedeného rozsudku, odvolací súd toto pochybenie napravil postupom podľa ust. § 224 CSP vykonaním opravy rozhodnutia tak, ako je uvedené vo výrokovej časti tohto uznesenia. 6. Toto rozhodnutie prijal senát odvolacieho súdu jednomyseľne, pomerom hlasov 3 : 0 (§ 393 ods. 2 CSP). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

